Odense Adresse-Contoirs Efterretninger, 1845-07-15
Fædrelandet. Blandinger. I Helsingøers Avis af 11 dennes hedder det: "Jfølge foregaaende Jndbydelse fra Landscronaboerne til Helsingørs Jndvaanere, forenedes et Selskab af 120 Herrer og Damer for at gjæste dem, og afseilede igaar Morges Kl. 7, ledsaget af et Musikcorps, med Dampskibet Hamlet" dertil. Ved Broen bleve vi saluterede med Kanonskud og modtagne med Hjertelighed af Byens Borgere og civile Embedsmænd, der førte os til Stadens Gjæstgiversted, hvor der indtoges Forfriskninger, efterat de Danske med en Sang og nogle faa Ord havde takket for den gjestmilde Jndbydelse. Man saae der, som Forstandere for Festen, Byens fortjente Præst, Dr. theol. Theestrup, samt Borgemesteren, Rigsdagsmanden Odmanson, og Rector Schrøder, der med nogle af de Handlende udgjorde Festcommitteen, og det var glædeligt at bemærke den gemytlige Samstemning mellem disse Byens første civile Embedsmænd og det Borgersamfund, de virkede for, der gjorde det venlige Jndtryk paa os tilstedeværende Danske, som naar Man bliver Vidne til en lykkelig Families huuslige Liv. Fra Gjestgiverstedet førtes vi til Kirken, en smuk hvælvet Korskirke uden Zirater, bygget i en imponerende simpel Stiil, paa hvis fortræffelige Orgel nogle delige Choraler udførtes af Organisten, med Ledsagelse af Sang, hvilke gave os et høit Begreb om denne Mands Talent; fra Kirken gik vi til Vognene, der mødte 60 til 70 i Tallet, for at føre os til den svensk Miil fra Byen beliggende skjønne Eiendom Hildesborg." Eieren var fraværende, men hans Stedfader, Hr. Sabelstrøm, og hans Moder, aabnede med svensk Gjestfrihed deres Eiendom for os, og vi tilbragte der i en yndig Egn og en i engelsk Smag anlagt Park med en lille Lystskov, der ligger lige ved Sundet med en fri Udsigt til Hveen, nogle behagelige Timer; der var serveret med Forfriskninger til Selskabet, og vi udbragte under almindelig Jubel et Leve for Sverrigs Drot, Oscar den 1ste, der af Landscronaboerne besvaredes med et længe Leve for Kong Christian den 8de. Efterat have bevidnet Hr. Sabelstrøm vor Tak, kjørte vi til Carlslund, en Byen tilhørende udstrakt Plantage med Pavillon og Dandseplads, hvor en Deel af Ungdommen morede sig med Dands under afvexlende Musik af vort og det skaanske Husarregiments Musikkorps, som Landscronaboerne havde engageret for denne Dag, en Deel med Afsyngningen af svenske og danske Sange, og med at promenere i det smukke Anlæg; de svenske Damer sørgede for, at vore Damer kom til at deeltage i de Adspredelser, de ønskede, og flere Borde med Forfriskninger stode stedse fyldte medens vi vare den Vinkjørte dertil gjennem en Æreport med Overskrift "Leve Scandinavien, prydet med svensk, dansk og norsk Flag og paa den anden Side med to sammensluttede Hænder; ligeledes var der paa Hildesborg, opreist Æreport for os, og nogle af de Landbrugeres Vogne, der benyttedes for at rumme flere Bekjendtere sammen end der kunde faae Plads i Byens Eqvipager og Wienervogne, vare ligeledes prydede med Grønt og Blomsterkrandse, saa at Flora maatte yde mange af sine Gaver for at forherlige vor Fest. Fra Plantagen kjørte vi tilbage til Landscrona, hvor der var serveret til c. 250 Personer, og hvor Landscronaboerne gave os en Banquer, der i dens fuldendte Arrangement overtraf Enhvers Forventning. Under Maaltidet herskede den muntreste Stemning, der forhøiedes ved den Kunstnydelse, der berededes af det skaanske Musikkorps, som foredrog nogle Symphonier og Musiknummere med en sjelden Præcision og Kraft."